
[bookmark: _Toc75527081][bookmark: _Toc239166043]BESKÆFTIGELSE, SOCIALE SPØRGSMÅL OG UNIONSBORGERSKAB

· Strategi mod racisme

	Ordfører
	Pascal Debay (Arbejdstagergruppen – FR)


	Ref.
	COM(2026) 12 final
EESC-2026-01034-00-00-AC



Hovedpunkter

EØSU:

· holder fast i, at gennemførelsen af strategien mod racisme 2026-2030 skal være drevet af en reel politisk vilje i betragtning af den forværrede situation med hensyn til racisme i EU
· forventer, at strategien vil tilskynde både EU-institutionerne og medlemsstaternes institutioner til at optrappe indsatsen for at bekæmpe racisme og strukturel forskelsbehandling med en streng evaluering af foranstaltninger og resultater
· er dybt bekymret over stigningen i racistiske handlinger, fjendtlighed, der næres af den politiske debat, samt hadefuld tale og fremmedhad, som især er rettet mod mindretal, migranter og sårbare grupper
· mener, at incitamentsmål uden forpligtelser eller opfølgning begrænsede effektiviteten af den tidligere strategi mod racisme, og efterlyser bindende mekanismer i den nye strategi, herunder fælles indikatorer, periodisk rapportering og betinget finansiering
· bemærker, at den nye strategi vil styrke håndhævelsen af eksisterende lovgivning om bekæmpelse af forskelsbehandling, og opfordrer til effektive, forholdsmæssige og afskrækkende sanktioner samt proaktiv brug af traktatbrudsprocedurer fra Kommissionens side
· opfordrer medlemsstaterne til at vedtage omfattende nationale planer med tidsfrister, indikatorer og rapportering og til at udpege nationale koordinatorer med et klart mandat og tilstrækkelige ressourcer
· understreger behovet for at integrere racismebekæmpelse i hele samfundet ved at sikre langsigtet finansiering til civilsamfundet og målrettede investeringer i håndtering af de grundlæggende årsager hertil
· støtter yderligere evidensbaserede foranstaltninger, herunder undersøgelser af risici for forskelsbehandling på boligområdet, og efterlyser diskriminationstest og -politikker for at forebygge og sanktionere ulige adgang til boliger
· opfordrer til bedre hensyntagen til uligheder på sundhedsområdet for at sikre lige adgang til sundhedspleje af høj kvalitet, navnlig for sårbare grupper og minoritetsgrupper, herunder migrantkvinder
· understreger betydningen af uddannelse med hensyn til at tackle racismens historiske rødder, og anbefaler ajourførte læseplaner, uddannelse af undervisere og en åben tilgang til den del af Europas historie, der vedrører kolonialisme og slaveri
· går ind for at styrke dataindsamling og -analyser, bl.a. gennem Eurostat, Den Europæiske Unions Agentur for Grundlæggende Rettigheder og samarbejde med nationale menneskerettighedsinstitutioner, for at overvåge tendenser og foregribe risici
· opfordrer til en optrapning af indsatsen mod racisme på arbejdspladsen og tilskynder til kollektive overenskomstforhandlinger med henblik på at tage fat på foranstaltninger til bekæmpelse af forskelsbehandling, virksomhedernes interne regler og uddannelsesinitiativer
· glæder sig over den øgede EU-støtte til bekæmpelse af racisme og opfordrer samtidig til en klarere tildeling og en eventuel yderligere tildeling af ressourcer i det næste EU-budget
· støtter lighed mellem generationerne og børns rettigheder og efterlyser politikker, der fremmer lige muligheder og social mobilitet for unge med minoritetsbaggrund
· udtrykker bekymring over stigningen i hadefuld tale på internettet og opfordrer til stærkere overvågning af platforme, foranstaltninger mod algoritmer, der opildner til had, og bedre håndhævelse af EU's digitale lovgivning.

	Kontakt
	Jean-Marie Rogue

	Tlf.
	00 32 2 546 89 09

	E-mail
	JeanMarie.Rogue@eesc.europa.eu





· Europæisk migrations- og asylstrategi

	Ordfører
	José Antonio Moreno Díaz (Arbejdstagergruppen – ES)

	
	

	Ref.
	COM(2026) 45 final
EESC-2026-00703-00-00-AC

	
	


Hovedpunkter
EØSU:
· [bookmark: _Toc235200275][bookmark: _Toc239166044]noterer sig den første europæiske strategi for asylforvaltning og migrationsstyring og anerkender, at hensigten er at skabe en omfattende ramme for EU's indsats i løbet af de næste fem år. Udvalget mener imidlertid, at strategien afspejler en ubalanceret tilgang, der prioriterer kontrol, inddæmning og tilbagesendelse frem for en reelt omfattende, rettighedsbaseret migrationspolitik
· [bookmark: _Toc235200276][bookmark: _Toc239166045]anbefaler, at Kommissionen ændrer balancen i strategien og lægger lige stor vægt på regulære migrationsveje, integrations- og inklusionspolitikker og beskyttelse af de grundlæggende rettigheder. Migration bør behandles som et strukturelt, mangesidet fænomen med sociale, økonomiske og humanitære dimensioner snarere end primært som en sikkerhedsudfordring
· [bookmark: _Toc235200277][bookmark: _Toc239166046]opfordrer til, at der etableres klare, tilgængelige og diversificerede lovlige migrationsveje til EU, der dækker alle kvalifikationsniveauer og formål, herunder arbejdskraftmigration, familiesammenføring og indrejse af humanitære årsager
· [bookmark: _Toc235200278][bookmark: _Toc239166047]opfordrer indtrængende Kommissionen og medlemsstaterne til at sikre, at alle migrationsrelaterede foranstaltninger er i fuld overensstemmelse med Den Europæiske Unions charter om grundlæggende rettigheder. Dette kræver bindende, uafhængige og gennemsigtige overvågningsmekanismer, navnlig ved EU's ydre grænser og i forbindelse med tilbagesendelsesprocedurer
· [bookmark: _Toc235200279][bookmark: _Toc239166048]anbefaler på det kraftigste at styrke de proceduremæssige garantier i asylsystemerne, herunder retten til en individuel vurdering, adgang til retshjælp og effektiv retsbeskyttelse
· [bookmark: _Toc235200280][bookmark: _Toc239166049]efterlyser en mere afbalanceret tilgang til tilbagesendelser, der sikrer, at de forbliver en sidste udvej inden for en bredere, human og effektiv migrationspolitik
· [bookmark: _Toc235200281][bookmark: _Toc239166050]opfordrer indtrængende Kommissionen til at styrke strategiens integrationsdimension betydeligt ved at afsætte tilstrækkelige økonomiske ressourcer, fastsætte målelige målsætninger og fremme aktiv inddragelse af arbejdsmarkedets parter, lokale myndigheder og civilsamfundsorganisationer
· [bookmark: _Toc235200282][bookmark: _Toc239166051]udtrykker bekymring over, om gennemførelsen af strategien vil være fuldt ud i overensstemmelse med Unionens kerneværdier, navnlig respekten for de grundlæggende rettigheder, den menneskelige værdighed, solidaritet og retsstatsprincippet Udvalget understreger, at troværdigheden og legitimiteten af EU's migrationspolitik vil afhænge af, i hvilket omfang disse principper reelt overholdes i praksis.

	Kontakt
	Triin Aasmaa Gomes

	Tlf.
	00 32 2 546 95 24

	E-mail
	Triin.AasmaaGomes@eesc.europa.eu




· Strategi for ligestilling mellem kønnene 2026-2030

	Ordfører
	Juliane Marie Neiiendam (Gruppen af civilsamfundsorganisationer – DK)


	Ref.
	COM(2026) 113 final
EESC-2026-01052-00-00-AC



Hovedpunkter

EØSU:

· glæder sig over strategien for ligestilling mellem mænd og kvinder 2026-2030 som et fornyet tilsagn om at fremme ligestilling i Den Europæiske Union, navnlig i en tid med stigende modreaktioner mod sådanne mål
· støtter den foreslåede EU-ramme for resultater og rapportering under den flerårige finansielle ramme (FFR), som integrerer ligestilling mellem kønnene som et horisontalt princip på tværs af EU's finansieringsprogrammer, samtidig med at der sikres forholdsmæssige krav, og unødvendige administrative byrder undgås, navnlig for SMV'er
· gentager, at der er behov for at styrke EU's ligestillingsramme, herunder at gøre fremskridt med det foreslåede horisontale direktiv om ligebehandling, og efterlyser klarere benchmarks, effektiv overvågning og stærkere forbindelser mellem ligestillingsmålene og EU's politiske instrumenter
· understreger betydningen af klarhed og sammenhæng i anvendelsen af centrale begreber, herunder ligestilling mellem kønnene, intersektionalitet og integration af kønsaspektet
· opfordrer til, at det civilsamfundsmæssige råderum beskyttes, også online, og at der fortsat ydes støtte og finansiering til civilsamfundsorganisationer, der arbejder for at fremme ligestilling og grundlæggende rettigheder
· opfordrer til at støtte lærere og uddannelsessystemer på alle niveauer i forbindelse med bekæmpelsen af forskelsbehandling, onlinehad, desinformation og kønsstereotyper
· tilskynder til, at der gøres en indsats for at øge mænds deltagelse i kvindedominerede sektorer såsom omsorgsarbejde og træffes foranstaltninger til at forbedre arbejdsvilkårene, karrieremulighederne og tiltrækningskraften i disse sektorer
· opfordrer Kommissionen til at sikre en fuldstændig og effektiv gennemførelse og anvendelse af direktivet om løngennemsigtighed i alle medlemsstater
· anerkender, at kvinders deltagelse i beslutningstagningen på alle niveauer, herunder i det politiske, økonomiske og offentlige liv samt i fredsopbygnings- og sikkerhedsprocesser, skal styrkes.

	Kontakt
	Gabriela Grasu

	Tlf.
	00 32 2 546 91 62

	E-mail
	Gabriela.Grasu@eesc.europa.eu





· Planen for kvalitetsjob

	Ordfører
	Claude Rolin (Arbejdstagergruppen – BE)

	
	

	

	Ref. 
	COM(2025) 944 final

	
	EESC-2026-00356-00-00-AC



Hovedpunkter

EØSU:

· glæder sig over Kommissionens meddelelse om en plan for kvalitetsjob og understreger, at EU's bæredygtige konkurrenceevne, produktivitet, innovation og sociale fremskridt gensidigt skal forstærke hinanden. I en tid præget af omstillinger – både den grønne, den digitale, den demografiske og den geoøkonomiske – er jobkvalitet et afgørende aspekt i den europæiske økonomiske og sociale models modstandsdygtighed
· [bookmark: _Toc235200283][bookmark: _Toc239166052]mener, at dette initiativ skal afstemmes med de eksisterende rammer, herunder den europæiske søjle for sociale rettigheder, gældende EU-direktiver, koordineringsinstrumenter og EU finansiering. Udvalget anbefaler, at der i alle fremtidige indsatser sikres forståelighed, proportionalitet og retssikkerhed uden overlapning med eksisterende mekanismer og under hensyntagen til de forskellige nationale arbejdsmarkedsrelationer og sektorspecifikke forhold
· anbefaler, at man fremmer en fælles tilgang til jobkvalitet på grundlag af fælles indikatorer, som eventuelt medtages i den sociale resultattavle. Indikatorerne skal bygge videre på OECD's, ILO's og Eurofounds arbejde uden at tilføje unødvendige administrative byrder. Sådanne indikatorer kan omfatte løn, sundhed og sikkerhed, uddannelse og færdigheder, arbejdstidskvalitet, autonomi, ligestilling og ikkeforskelsbehandling, social dialog og arbejdstagerrepræsentation
· understreger, at et gunstigt miljø for investeringer, innovation, omstillinger og færdigheder er en forudsætning for kvalitetsjob. Særligt skal der lægges vægt på SMV'er, den sociale økonomi og sektorer, som mangler arbejdskraft, for at skabe balance mellem tiltrækningskraft, konkurrenceevne og social og territorial samhørighed
· mener, at ethvert europæisk initiativ bør have fokus på social dialog og kollektive overenskomstforhandlinger for at tilpasse indsatserne til virkeligheden, understøtte omstillingerne, øge forudsigeligheden og inddrage arbejdstagerne i forandringerne.

	Kontakt
	Ana Dumitrache

	Tlf.
	00 32 2 546 81 31

	E-mail
	Ana.Dumitrache@eesc.europa.eu 





· Udstationering af tredjelandsstatsborgere

	
Ordfører

	
David Hafner (Arbejdstagergruppen – AT)

	Ref.
	Initiativudtalelse
EESC-2026-00659-00-00-AC



Hovedpunkter

EØSU:

· [bookmark: _Toc235200284][bookmark: _Toc239166053]fremhæver udstationerede tredjelandsstatsborgeres særlige sårbarhed, som forværres af problemer forbundet med fortolkningen og gennemførelsen af de eksisterende retlige rammer og utilstrækkelig håndhævelse på tværs af medlemsstaterne
· [bookmark: _Toc235200285][bookmark: _Toc239166054]opfordrer til større klarhed med hensyn til fortolkning og gennemførelse og en mere konsekvent anvendelse af den eksisterende EU-ramme, herunder en klarere og mere tilgængelig vejledning vedrørende relevante retspraksis, med henblik på at sikre retssikkerhed, lige vilkår og en effektiv beskyttelse af arbejdstagere og virksomheder;
· [bookmark: _Toc235200286][bookmark: _Toc239166055]understreger, at udstationering af tredjelandsstatsborgere skal svare til en reel grænseoverskridende tjenesteydelse og må aldrig anvendes til at give adgang til arbejdsmarkedet i den modtagende medlemsstat eller til at stille arbejdstagere til rådighed for en anden virksomhed;
· [bookmark: _Toc235200287][bookmark: _Toc239166056]glæder sig over den nylige politiske aftale om en revision af forordningerne om koordinering af de sociale sikringsordninger, som kræver tre måneders forudgående tilknytning til den sociale sikringsordning i den udsendende medlemsstat inden udstationering. Aftalen er et vigtigt referencepunkt for vurderingen af forbindelsen til arbejdsmarkedet i den udsendende medlemsstat
· [bookmark: _Toc235200288][bookmark: _Toc239166057]understreger, at en ægte udstationering forudsætter en reel og verificerbar forbindelse mellem arbejdstageren og arbejdsmarkedet i den udsendende medlemsstat, og opfordrer til, at der fastsættes klare og operationelle kriterier for vurdering af en sådan forbindelse, herunder elementer såsom effektiv beskæftigelse, dækning af sociale sikringsordninger og, hvor det er relevant, arbejdsgiverens overholdelse af skatteforpligtelser og eksistensen af en reel økonomisk aktivitet i den udsendende medlemsstat for at undgå skuffeselskaber
· [bookmark: _Toc235200289][bookmark: _Toc239166058]fremhæver den voksende rolle, som formidlere, rekrutteringskæder og vikarbureauer spiller i forbindelse med udstationering af tredjelandsstatsborgere, og opfordrer til bedre håndhævelse af reglerne for at sikre, at sådanne ordninger svarer til en reel levering af tjenesteydelser og ikke misbruges til at lette irregulær migration og ikke blot tjener til at stille arbejdskraft til rådighed. Dette kunne bl.a. ske gennem en strengere anvendelse af kriterier vedrørende væsentlige aktiviteter og forebyggelse af skuffeselskaber;
· [bookmark: _Toc235200290][bookmark: _Toc239166059]understreger betydningen af at styrke Den Europæiske Arbejdsmarkedsmyndigheds rolle, herunder ved at styrke dens mandat og sikre, at den er udstyret med tilstrækkelige ressourcer, samt bedre anvendelse af digitale værktøjer til at opdage og forebygge misbrug
· [bookmark: _Toc235200291][bookmark: _Toc239166060]bifalder den kommende pakke om fair arbejdskraftmobilitet som en mulighed for at styrke den fair arbejdskraftmobilitet yderligere gennem bl.a. udvikling af det europæiske socialsikringspas (ESSPASS), der skal støtte digitaliseringen og den grænseoverskridende kontrol af socialsikringsattester, navnlig PD A1-attester
· [bookmark: _Toc235200292][bookmark: _Toc239166061]opfordrer til forbedret adgang til oplysninger om rettigheder og forpligtelser, herunder gennem målrettede informationsforanstaltninger og samarbejde med arbejdsmarkedets parter. Udvalget efterlyser også passende støtte, herunder finansiering og programmer, for at sikre en effektiv og tilgængelig information og vejledning til udstationerede arbejdstagere fra tredjelande, med aktiv inddragelse af arbejdsmarkedets parter, og passende støtteforanstaltninger til at lette en effektiv udøvelse af disse arbejdstagere rettigheder.

	Kontakt
	Bartek Bednarowicz

	Tlf.
	00 32 2 546 92 29

	E-mail
	Bartek.Bednarowicz@eesc.europa.eu





[bookmark: _Toc24617160][bookmark: _Toc75527082][bookmark: _Toc239166062]TRANSPORT, ENERGI, INFRASTRUKTUR OG INFORMATIONSSAMFUNDET

· EU's havnestrategi

	Ordfører
Medordfører
	Joan Roget Alemany (Arbejdstagergruppen – ES)
Baiba Miltoviča (Gruppen af civilsamfundsorganisationer – LV)


	Ref.
	COM(2026) 112 final
EESC-2026-00763-00-00-AC



Hovedpunkter

EØSU:
· mener, at en vellykket EU-havnestrategi afhænger af integreret forvaltning, langsigtet investeringsplanlægning, koordinering på tværs af flere politikområder og et stærkt socialt grundlag, der garanterer anstændigt arbejde, fair konkurrence og aktiv social dialog, samtidig med at der tages hensyn til passagerernes rettigheder
· opfordrer til, at der foretages en nøje vurdering af lovgivningsforanstaltningernes indvirkning på konkurrenceevnen i EU's havne, så man undgår forvridninger i forhold til havne uden for EU
· mener, at havne er vigtige arbejdspladser af central betydning for den europæiske økonomi og handel, og at deres bidrag er afgørende for velfærden i vores samfund og for en rettidig levering af varer, energi og tjenesteydelser
· anbefaler, at der ydes afgørende finansiel støtte, og at betingelserne herfor præciseres, og opfordrer til en retfærdig fordeling af EU-midlerne til finansiering af klima og energi, herunder ETS-indtægterne, for at støtte dekarbonisering og færdigheder og samtidig undgå uforholdsmæssigt store omkostningsbyrder. Udvalget efterlyser mere målrettet støtte til SMV'er i sektoren, mindre havne og rederier, der ikke opererer linjefart, og opfordrer til, at fiskerisektoren udtrykkeligt inddrages i de kommende investeringsinstrumenter, navnlig investeringsplanen for bæredygtig transport
· fremhæver behovet for kontrol med finansieringen og ejerskabet af havne, herunder vertikal integration og strategiske opkøb. Udvalget opfordrer til større gennemsigtighed med hensyn til ejerskabsstrukturer og kontrol med havneaktiver
· opfordrer til en mere effektiv gennemførelse af og interoperabilitet i det europæiske søfartsmiljø med ét kontaktpunkt (EMSWe)
· mener, at
· EU-havnenes konkurrenceevne bør styrkes gennem digitalisering og kunstig intelligens
· forsyningen med ren energi skal sikres 
· sikkerhedspolitikkerne bør omhandle arbejdsvilkår og jobsikkerhed
· søfartsforbindelser til øer og perifere regioner er afgørende for territorial samhørighed, økonomisk modstandsdygtighed og prisoverkommelighed og bør afspejles i hele EU's havne- og transportpolitik.

	Kontakt
	Maja Radman

	Tlf.
	0032 2 546 90 51

	E-mail
	Maja.Radman@eesc.europa.eu




· Handlingsplan for dronesikkerhed og dronebekæmpelse

	Ordfører
	Miroslav Hajnoš (Arbejdstagergruppen – SK)


	Ref.
	COM(2026) 81 final
EESC-2026-00618-00-00-AC



Hovedpunkter

EØSU:

· støtter målet om at styrke beredskabs-, detektions- og indsatskapaciteten og modvirke ondsindet brug af droner, men understreger samtidig, at alle foranstaltninger skal være forholdsmæssige og i overensstemmelse med de grundlæggende rettigheder, privatlivets fred, databeskyttelse, retssikkerhed og demokratisk ansvarlighed
· understreger den presserende karakter af det nye trusselsbillede inden for droner og bekæmpelse af droner i lyset af den hurtige teknologiske udvikling i tilknytning til de seneste konflikter og hybride operationer 
· understreger, at luftfart og offentlig sikkerhed fortsat skal være den altoverskyggende prioritet i forbindelse med udformning og gennemførelse af antidroneforanstaltninger, idet den operationelle integritet af det europæiske lufttrafikstyringssystem (ATM) skal bevares
· understreger den forvaltningsmæssige, operationelle og menneskelige dimension af droner og antidronesystemer 
· glæder sig over styrkelsen af den europæiske industrielle og teknologiske base inden for droner og antidronesystemer og anerkender det lavtliggende luftrums økonomi som en mulighed for at opbygge fremtidige europæiske økonomiske fordele og som en drivkraft for innovation, konkurrenceevne og eksportmuligheder
· støtter foranstaltninger til beskyttelse af kritisk infrastruktur, herunder stresstest, udrulning af antidronesystemer og fælles indkøb, og understreger samtidig, at de økonomiske, operationelle, juridiske, ansvarsmæssige og arbejdsmarkedsrelaterede konsekvenser, navnlig for mindre operatører, skal vurderes.


	Kontakt
	Albert Precup

	Tlf.
	00 32 2 546 93 26

	E-mail
	Albert.Precup@eesc.europa.eu 





· Den Europæiske Unions Agentur for Rumprogrammet

	Ordfører
	Miroslav Hajnoš (Arbejdstagergruppen – SK)


	Ref.
	COM(2026) 152 final
EESC-2026-01350-00-00-AC



Hovedpunkter

EØSU:

· glæder sig over oprettelsen af Den Europæiske Unions Agentur for Rumtjenester ved en selvstændig retsakt om oprettelse, hvilket i væsentlig grad styrker retssikkerheden, kontinuiteten og den institutionelle stabilitet i EU's kritiske ruminfrastruktur
· understreger, at satellitpositionsbestemmelses-, -navigations- og -tidsbestemmelsestjenester sammen med jordobservationstjenester er afgørende aktiver for EU's indre marked
· anbefaler, at agenturet forbereder sig på et fremtidigt samarbejde med den kommende Europæiske Fond for Konkurrenceevne (ECF) ved at udforme harmoniserede adgangsprocedurer og målrettede støtteforanstaltninger for SMV'er og opstartsvirksomheder
· er bekymret over den stadig større strukturelle mangel på kvalificerede ingeniører, dataanalytikere og cybersikkerhedsspecialister. Agenturet bør arbejde tæt sammen med akademiske institutioner og arbejdsmarkedets parter om at fremme initiativer til opkvalificering og omskoling inden for STEM
· bakker op om at indføre drifts- og krisestyringsmekanismer, der er tilgængelige døgnet rundt, for at beskytte EU's rumressourcer mod hybride trusler samt cyber- og rumvejrstrusler. Sådanne foranstaltninger skal dog nøje overholde EU's arbejdsstandarder og arbejdstidsregler
· insisterer på, at den foreslåede ramme, der skal finde anvendelse, når agenturet opkræver beløb og gebyrer for tjenester, skal opbygges med forsigtighed for at undgå at skabe finansielle hindringer for mindre europæiske innovatorer
· understreger, hvor vigtigt det er, at agenturets Komité for Sikkerhedsgodkendelse er fuldstændig strukturelt uafhængigt, og er skeptisk over for den foreslåede mekanisme med stiltiende godkendelse efter tre måneder, som skal forhindre proceduremæssigt fastlåste situationer. Udvalget påpeger desuden, at den tekniske sikkerhed eller uafhængigheden af godkendelsesbeslutningerne ikke må sættes over styr
· understreger, at agenturets opgaver skal defineres med tilstrækkelig retssikkerhed, hvor vage formuleringer, der kan føre til uklarhed om ansvarsfordelingen eller svække agenturets operationelle mandat, undgås. 

	Kontakt
	Giorgia Andrea Bordignon

	Tlf.
	00 32 2 546 85 35

	E-mail
	GiorgiaAndrea.Bordignon@eesc.europa.eu





· Økonomisk overkommelig og stabil energi til Europas energiintensive industrier under anvendelse af eksemplet fra den kemiske sektor

	Ordfører
	Mateusz Szymański (Arbejdstagergruppen – PL) 


	Ref.
	Initiativudtalelse

	
	EESC-2026-00710-00-00-AC



Hovedpunkter

EØSU:

· understreger, at den europæiske energiintensive industri, og navnlig den kemiske sektor, står over for en dyb strukturel krise, der primært skyldes vedvarende høje og uforudsigelige energiomkostninger, lave investeringer og global konkurrence 
· fremhæver, at det afgørende at bevare og udvikle det eksisterende industrigrundlag i overensstemmelse med EU's nye mål for fremstilling for at undgå tab af knowhow og færdigheder inden for produktionskapacitet samt for at forhindre strukturel teknologisk afhængighed i strategiske sektorer
· mener, det er på høje tid at genskabe balancen mellem energiunionens fem centrale søjler – sikkerhed, det indre energimarked, energieffektivitet, dekarbonisering og konkurrenceevne
· påpeger, at politikkerne skal afstemmes med hinanden og prioritere jobbeskyttelse og beskæftigelse af høj kvalitet i overensstemmelse med relevant arbejdsmarkeds- og sociallovgivning og gældende kollektive overenskomster
· understreger, at der bør foretages en reform af EU's emissionshandelssystem og markedsstabilitetsreserven som en vigtig yderligere foranstaltning for at mindske uforholdsmæssigt stor prisvolatilitet og investeringsusikkerhed ved at begrænse spekulative aktiviteter
· finder det nødvendigt at sikre en realistisk og fleksibel energiomstilling, der tager hensyn til situationen i medlemsstaterne, herunder de geomorfologiske forhold.

	Kontakt
	Albert Precup

	Tlf.
	00 32 2 546 93 26

	E-mail
	Albert.Precup@eesc.europa.eu





· Små modulære reaktorer

	Ordfører
Medordfører
	Christophe Béguinet (Arbejdstagergruppen – FR)
Domantas Tracevičius (Gruppen af civilsamfundsorganisationer – LT)


	Ref.
	COM(2026) 117 final
EESC-2026-00981-00-00-AC



Hovedpunkter

EØSU:

· anerkender vigtigheden af en strategi for udviklingen og indførelsen af små modulære reaktorer (SMR'er) i Europa
· mener, at den europæiske SMR-strategi bør baseres på standardiseringskrav til hver produktfamilie, forudsat at de højeste sikkerhedsstandarder overholdes
· bemærker, at beslutninger vedrørende reaktorteknologier bør ledsages af en tilsvarende vurdering af kravene til brændselsforsyning, fremstilling, transport, lagring, genanvendelse og affaldshåndtering
· fremhæver, at strategien for SMR-værdikæder bør prioritere fremme af de job, der er nødvendige, og i den forbindelse også tiltag for at omskole arbejdstagere
· understreger, at medlemsstaterne er nødt til at nå til enighed om et meget begrænset antal SMR‑løsninger, sandsynligvis højst fire eller fem, dog skal det sikres, at der fortsat er den teknologiske mangfoldighed, der er nødvendig til at reducere systemiske risici og undgå fastlåsning
· opfordrer til, at der straks iværksættes en finansieringskøreplan med en rimelig fordeling af risikopåtagelsen og -byrden mellem private investorer og den offentlige sektor, herunder strenge omkostningskontrolmekanismer, gennemsigtighed og risikodeling med private investorer.

	Kontakt
	Albert Precup

	Tlf.
	0032 2 546 93 26

	E-mail
	Albert.Precup@eesc.europa.eu





· Europæisk højhastighedsjernbanenet 2040

	Ordfører
	Dumitru Fornea (Arbejdstagergruppen – RO)


	Ref.
	Initiativudtalelse
EESC-2026-01157-00-00-AC



Hovedpunkter

EØSU:

· mener, at udviklingen af et egentligt europæisk højhastighedsjernbanenet senest i 2040 skal være en strategisk prioritet for Unionen, der ligger på samme ambitionsniveau som det indre marked, euroen og den grønne pagt
· er af den opfattelse, at en styrkelse af konnektiviteten mellem øst og vest og mellem nord og syd, navnlig i centrale og perifere regioner, er afgørende for at styrke den økonomiske, sociale og territoriale samhørighed i EU 
· understreger, at en koordineret EU-tilgang kan styrke de industrielle økosystemer, stimulere innovation og sikre beskæftigelse af høj kvalitet i hele værdikæden
· mener, at
· grænseoverskridende korridorer med høj europæisk merværdi bør prioriteres
· forvaltningen skal være gennemsigtig, og der bør udvikles innovative finansieringsinstrumenter, herunder strategisk anvendelse af ETS-indtægter, for at støtte såvel konnektiviteten over grænserne som moderniseringen af de nationale jernbanenet
· interoperabilitet skal være et mål, der ikke er til forhandling, og digitalisering og kunstig intelligens bør integreres fuldt ud 
· et EU-højhastighedsjernbanenet fortsat skal være tilgængeligt, inklusivt og brugerorienteret, og at Europa hurtigst muligt skal investere i færdigheder, erhvervsuddannelse, lærlingeuddannelser, omskoling og udvikling af arbejdsstyrken.

	Kontakt
	Maja Radman

	Tlf.
	00 32 2 546 90 51

	E-mail
	Maja.Radman@eesc.europa.eu





· Europæisk strategi for boligbyggeri

	Ordfører
	Thomas Kattnig (Arbejdstagergruppen – AT)


	Ref.
	COM(2025) 991 final

	
	EESC-2026-00255-00-00-AC



Hovedpunkter

EØSU:

· glæder sig over strategien for boligbyggeri i planen for økonomisk overkommelige boliger, men opfordrer indtrængende Kommissionen til hurtigt at fremlægge de bebudede initiativer og vedtage langt mere ambitiøse foranstaltninger for at afhjælpe den strukturelle boligkrise. Der er således brug for rammebetingelser for, at byggeri kan fungere som katalysator for økonomisk overkommelige og bæredygtige boliger af høj kvalitet, en etableret ret til en egnet og økonomisk overkommelig bolig i EU's primære ret, tilstrækkelig finansiering og et stærkere fokus på sårbare grupper samt på bæredygtighed. Alt efter omstændighederne skal støtte til boliger primært gå til ombygninger, renoveringer og nybyggeri samt fremme klimaneutrale og ressourceeffektive byggemetoder, kollektive boliger og alternative tilgange til mobilitet, der forbedrer folks livskvalitet
· kritiserer manglen på klare retningslinjer for arealanvendelse og fysisk planlægning og efterlyser en effektiv strategi for landdistriktsudvikling samt gennemprøvede værktøjer, herunder obligatoriske andele af subsidierede, økonomisk overkommelige boliger
· mener, at innovation er en forudsætning for hurtigere, mere bæredygtigt, pålideligt og økonomisk overkommeligt byggeri, og at det samtidig vil gøre håndværksfagene mere attraktive. EØSU glæder sig derfor over, at standarder skal udarbejdes hurtigere inden for rammerne af den nye byggevareforordning, og ser gerne, at EU får en større rolle i internationale standardiseringsorganer. Digitalisering bør ikke begrænses til byggeprojekter, men også bruges som et værktøj til at styrke håndhævelsen af arbejdstagerrettigheder, øge jobkvaliteten og forbedre arbejdsvilkårene samt tage bedre hånd om forbrugernes interesser.

	Kontakt
	Francesco Napolitano

	Tlf.
	00 32 2 546 89 21

	E-mail
	Francesco.Napolitano@eesc.europa.eu





· Strategisk energilagring i den europæiske energiunion

	Ordfører
	Thomas Kattnig (Arbejdstagergruppen – AT)

	Medordfører
	Konstantinos Mousouroulis (Arbejdsgivergruppen – EL)


	Ref.
	Initiativudtalelse
EESC-2026-00653-00-00-AC



Hovedpunkter

EØSU:
· anser energilagring som nødvendig for at sikre, at energiomstillingen er gennemførlig, økonomisk overkommelig, socialt retfærdig og territorialt i balance. Ikke desto mindre mangler EU en omfattende strategi for energilagring 
· opfordrer Kommissionen til at fremlægge fælles retningslinjer og strategier for: 
· medtagelse af lagringsplaner i de nationale energi- og klimaplaner og sikring af, at lagring udvikler sig på en måde, der er proportional med udviklingen af vedvarende energikilder
· produktion og import af kritiske råstoffer uden at skabe yderligere afhængighed 
· vedligeholdelse af batterilagringssystemer, forlængelse af batteriers levetid og genbrug og genanvendelse af dem
· medtagelse af lagring i politikker for decentrale løsninger, energifællesskaber og sårbare forbrugere
· sammenkobling af lagring med energiinfrastrukturens digitalisering og cybersikkerhed, herunder modstandsdygtighed over for cyberangreb og hybride trusler, samt planlægning af nye datacentre baseret på kriterier, der omfatter tilgængelighed af netkapacitet, energieffektivitet, fleksibilitet, forsyningssikkerhed og rimelig omkostningsfordeling
· glæder sig over, at Kommissionen har bebudet, at anvendelsesområdet for den nuværende nationale undtagelsesklausul for forsvarsudgifter kan udvides for at mindske afhængigheden af importerede fossile brændstoffer og derved bidrage til Europas sikkerhed og forsvar, og over den mulighed, dette skaber for at anvende denne yderligere fleksibilitet til at investere i lagringsteknologi og grøn energiinfrastruktur
· mener ikke, at markedsbaserede investeringer alene vil kunne tilvejebringe lagring i den størrelsesorden, til den tid og af den type, som er nødvendig. Derfor bliver det afgørende med offentlig strategisk planlægning, supplerende offentlig finansiering, støtte fra Den Europæiske Investeringsbank, regulerede markeder, offentligt ejerskab, regulerede aktivmodeller, partnerskaber mellem det offentlige og lokalsamfund, lovrammer og langsigtede investeringsmodeller 
· understreger, at energilagringsinfrastruktur er en del af tjenesteydelser af almen interesse og bør behandles som sådan, herunder gennem planlægnings- og finansieringsinstrumenter og, hvor det er relevant, offentligt ejerskab eller offentlig kontrol
· opfordrer til, at EU's lagringspolitikker støtter skabelse af kvalitetsjob, opkvalificering, teknisk uddannelse og social dialog. EU er nødt til at kæde teknologiske fremskridt sammen med høje arbejdsstandarder og sociale standarder. 

	Kontakt
	Giorgia Andrea Bordignon

	Tlf.
	00 32 2 546 85 35

	E-mail
	GiorgiaAndrea.Bordignon@eesc.europa.eu




[bookmark: _Toc75527083][bookmark: _Toc239166063]DET INDRE MARKED, PRODUKTION OG FORBRUG

· Retsakt om industriel fremskyndelse

	Ordfører
	Konstantinos Diamantouros (Arbejdsgivergruppen – EL)

	
	

	Ref.
	COM(2026) 100 final
EESC-2026-00379-00-00-AC



Hovedpunkter

EØSU:

· glæder sig over retsakten om industriel fremskyndelse som en rettidig reaktion på industriens faldende konkurrenceevne, det økonomiske pres udefra og behovet for at styrke Europas strategiske industrigrundlag 
· støtter målet om at øge fremstillingsindustriens andel af EU's BNP til 20 % senest i 2035, og efterlyser samtidig supplerende indikatorer for dekarbonisering, elektrificering, ressourceeffektivitet, kvalitetsjob og strategisk autonomi 
· støtter en hurtigere og mere effektiv udstedelse af tilladelser, herunder digitale procedurer og fremskyndelsesområder, forudsat at miljøbeskyttelsesforanstaltninger, offentlig deltagelse, adgang til domstolsprøvelse og regional balance respekteres fuldt ud 
· støtter indførelsen af lavemissionskrav og "Made in EU"-krav, og opfordrer samtidig til stærkere garantier for gensidighed, effektiv beskyttelse af europæiske værdikæder og medtagelse af stål sammen med cement og aluminium 
· understreger, at industriel omstilling skal ledsages af passende infrastruktur, en kvalificeret arbejdsstyrke, foranstaltninger til retfærdig omstilling, omskoling og opkvalificering og sociale betingelser i forbindelse med offentlig støtte.

	Kontakt
	Silvia Staffa

	Tlf.
	00 32 2 546 83 78

	E-mail
	Silvia.Staffa@eesc.europa.eu 





· EU Inc.

	Ordfører
Medordfører
	Maxi Katharina Leuchters (Arbejdstagergruppen — DE)
Antonio García del Riego (Arbejdsgivergruppen – ES)


	Ref.
	COM(2026) 231 final 

	
	EESC-2026-00744-00-00-AC



Hovedpunkter

EØSU:

· bemærker, at forslaget om EU Inc. har til formål at gøre EU til et mere attraktivt sted at etablere, opskalere og fastholde virksomheder ved hjælp af en række styrings- og finansieringsværktøjer, der skal anvendes på en mere integreret og digital måde på tværs af grænserne.
· fremhæver, at effektiv og bæredygtig virksomhedsledelse er et centralt element i succesrige virksomheder og bør være en del af den juridiske struktur i en virksomhed, bl.a. i form af forholdsmæssige sikkerhedsforanstaltninger.
· konstaterer, at det vedtægtsmæssige hjemsted og hovedforretningsstedet for et EU Inc. kan være beliggende i forskellige medlemsstater og påpeger, at EU Inc.-rammen skal indeholde effektive garantier mod svig, hvidvask af penge, misbrug af selskabsordninger og omgåelse af arbejdstagernes medbestemmelsesrettigheder
· mener, at EU Inc. fortsat bør kunne anvendes af andre typer virksomheder end nystartede virksomheder og vækstvirksomheder, hvor dette vil bidrage til grænseoverskridende aktiviteter, innovation, investeringer, vækst og jobskabelse
· understreger, at alternative ejerskabsstrukturer, herunder "steward ownership", kooperativer og fonde, kan være en potentiel kilde til innovation og langsigtet orientering.
· tilskynder Kommissionen til at arbejde på en harmoniseret regnskabsramme for nystartede virksomheder og vækstvirksomheder med henblik på at indføre et fælles sæt regler for regnskabsaflæggelse på EU-plan.
· understreger, at forslaget ikke bør berøre principperne i Rom I-forordningen om lovvalgsregler for kontraktlige forpligtelser, navnlig individuelle arbejdstagerrettigheder.

	Kontakt
	Marco Manfroni

	Tlf.
	00 32 2 546 91 40

	E-mail
	Marco.Manfroni@eesc.europa.eu





[bookmark: _Toc70322234][bookmark: _Toc75527084][bookmark: _Toc239166064]LANDBRUG, UDVIKLING AF LANDDISTRIKTERNE OG MILJØ

· Målrettet ændring – EU's handlingsplan for gødning

	Ref.
	Kategori C-udtalelse
COM(2026) 282 final

	
	EESC-2026-01934-00-00-AC



Hovedpunkter

Eftersom EØSU allerede har behandlet dette forslag i sine udtalelser Revision af CBAM[footnoteRef:1], vedtaget den 19. marts 2026, og EU-strategi for gødning[footnoteRef:2], vedtaget den 22. marts 2023, besluttede det ikke at afgive en ny udtalelse om emnet, men at henvise til den holdning, det gav udtryk for i ovennævnte dokumenter. [1: 	EUT C, C/2026/3243, 2.7.2026, ELI: http://data.europa.eu/eli/C/2026/3243/oj.]  [2: 	EUT C 184 af 25.5.2023, s. 109.] 


	Kontakt
	Martine Delanoy

	Tlf.
	00 32 2 546 98 02

	E-mail
	Martine.Delanoy@eesc.europa.eu





· Strategi for bæredygtigt husdyrbrug 2026

	Ordfører
	Joe Healy (Gruppen af civilsamfundsorganisationer – IE)

	Medordfører
	Florian Dalstein (Arbejdstagergruppen – DE)


	Ref.
	Sonderende udtalelse på anmodning af det irske rådsformandskab
EESC-2026-01422-00-00-AC



Hovedpunkter

EØSU:
· opfordrer Kommissionen til at vedtage en positiv EU-strategi for husdyrbrug, der fokuserer på at optimere bæredygtig udvidelse, vækst og produktionseffektivitet og beskytte EU's familielandbrugsmodel, understøttet af de højeste produktionsmæssige, miljømæssige, etiske og sociale standarder
· understreger, at en ny EU-strategi for husdyrbrug skal støtte landbrugerne på en positiv måde og anerkende, at bæredygtig husdyrproduktion er en central del af løsningen på de økonomiske, miljømæssige og sociale udfordringer, som samfundet står over for 
· opfordrer til, at budgettet for den fælles landbrugspolitik bringes tilbage til et niveau på 0,5 % af EU's BNP som et afgørende udgangspunkt for finansiering af den bæredygtige omstilling af husdyrsektoren, og at der oprettes en særlig EU-fond for husdyravl ud over og uden for den fælles landbrugspolitik for at lukke investeringskløften og finansiere omstillingen
· efterlyser en garanti for, at ækvivalensen af standarder bliver et ufravigeligt element i alle fremtidige EU‑handelsaftaler for at beskytte de højere EU‑standarder
· understreger behovet for at støtte ekstensive, regenerative skovlandbrugssystemer og økologisk baserede husdyrsystemer, som spiller en positiv rolle med hensyn til at imødekomme forbrugernes efterspørgsel og forbedre miljøet, biodiversiteten og jordbundens sundhed, og fremhæver behovet for at øge støtten til EU's planteproteinproduktion til fødevarer og foder i erkendelse af den tætte forbindelse mellem strategien for husdyrbrug og den kommende proteinhandlingsplan
· anbefaler at vedtage en eksportstrategi for animalske proteiner, der bygger på de højeste standarder for bæredygtig produktion, med fokus på at reducere de globale drivhusgasemissioner, øge markedsadgangen og eksporten til tredjelande samt mindske SPS
· anerkender dyrevelfærd som en central søjle i den kommende strategi for husdyrbrug og anmoder om en revision af EU's dyrevelfærdslovgivning i overensstemmelse med den seneste videnskabelige dokumentation
· opfordrer til at indføre obligatorisk oprindelsesmærkning (EU/ikke‑EU) for alle fødevarer af animalsk oprindelse samt undersøge muligheden for at indføre mærkning med oprindelsesland og politiske muligheder for mærkning af opdrætsforholdene (burfri/friland)
· understreger behovet for at styrke landbrugernes position og genoprette balancen i fødevarekæden
· anbefaler at udvikle et stærkt EU‑dækkende salgsfremmende program og oplysningsprogram for EU's kød‑ og mejeriproteinprodukter baseret på produktionsstandarder i verdensklasse
· gentager sin støtte til EU's One Health-tilgang og behovet for bedre EU-finansiering til håndtering af sundhedskriser. 

	Kontakt
	Arturo Iniguez

	Tlf.
	00 32 2 546 87 68

	E-mail
	Arturo.Iniguez@eesc.europa.eu




· EU-strategi for integreret forvaltning af risikoen for skovbrande

	Ordfører
	Luis Mira (Arbejdsgivergruppen – PT)


	Ref.
	COM(2026) 330 final
EESC-2026-01150-00-00-AC



Hovedpunkter

EØSU:
· [bookmark: _Toc239166065]glæder sig over Kommissionens meddelelse om integreret risikostyring i forbindelse med naturbrande, hvor dette naturfænomens stigende alvor og hyppighed i Den Europæiske Union anerkendes;
· [bookmark: _Toc239166066]mener dog, at der skal lægges mere vægt på forebyggelse, og at der er en strukturel ubalance mellem forebyggelse og brandbekæmpelse, og opfordrer derfor Kommissionen til i væsentlig grad at styrke den forebyggende del. Udvalget opfordrer endvidere til, at der i den kommende flerårige finansielle ramme oprettes en særskilt fond til forebyggelse af naturbrande, som er helt adskilt fra budgettet for den fælles landbrugspolitik
· [bookmark: _Toc239166067]understreger, at landbrugsaktiviteter (græsning, afgrøder) og skovbrug ikke længere giver tilstrækkeligt udbytte, hvilket er en afgørende faktor for, at jordarealer bliver forladt, hvilket igen bidrager til en ophobning af brændbart materiale og øger risikoen for stadig mere intense brande. Udvalget mener derfor, at det er afgørende at indarbejde denne økonomiske dimension i EU's politiske tiltag;
· [bookmark: _Toc239166068]påpeger, at en betydelig del af de områder, der er ramt af brande, er offentligt ejede jorde og bl.a. tæller beskyttede områder og uopdyrket land, hvilket understreger behovet for at medlemsstaterne styrker deres ansvar og forvaltningsmekanismer;
· [bookmark: _Toc239166069]mener, at der er et presserende behov for en fælles europæisk strategi for naturbrande, med særlig vægt på de sydeuropæiske regioner. Der skal udvikles en koordineret og integreret tilgang, hvor der stilles tilstrækkelige økonomiske ressourcer til rådighed, og hvor der lægges vægt på ressourcer til selvbeskyttelse og uddannelse af ejere og arbejdstagere inden for landbrug og skovbrug ved hjælp af udstyr med dobbelt anvendelse, såsom vandingstanke;
· [bookmark: _Toc239166070]påpeger, at landdistrikter er uforholdsmæssigt hårdt ramt af de økonomiske, miljømæssige, sociale og territoriale konsekvenser af naturbrande, som udgør en trussel mod territorial samhørighed, beskæftigelse, levedygtighed af landbrugs- og skovbrugsaktiviteter og opnåelse af miljømål;
· [bookmark: _Toc239166071]understreger, at naturbrande har direkte konsekvenser for EU's klimamål, især når det gælder dekarbonisering, da de forårsager enorme CO2-udledninger og ødelægger naturlige kulstofdræn;
· [bookmark: _Toc239166072]understreger de skader, som naturbrande forvolder på biodiversiteten gennem ødelæggelse af levesteder, tab af arter og forringelse af økosystemer, hvilket underminerer den miljømæssige modstandsdygtighed og underminerer EU's mål for naturbeskyttelse
· [bookmark: _Toc239166073]mener, at for at fjerne hindringer, der kan stå i vejen for aktiv og forebyggende skovforvaltning, især i de regioner, der er mest udsatte for brande, skal skovforvaltningsreglerne revideres, samtidig med at det sikres, at forvaltningen af bestanden af vilde dyr og planter er afbalanceret og tilpasset de lokale forhold.

	Kontakt
	Arturo Iniguez

	Tlf.
	00 32 2 546 87 68

	E-mail
	Arturo.Iniguez@eesc.europa.eu




[bookmark: _Toc239166074]DEN RÅDGIVENDE KOMMISSION FOR INDUSTRIELLE ÆNDRINGER

· EU's strategi for den maritime industri

	Ordfører
	Stelios Nerantzakis (Arbejdsgivergruppen – EL)

	Medordfører
	Franck Uhlig (Kat. 2 – FR)


	Ref.
	COM(2026) 111 final
EESC-2026-00828-00-00-AC



Hovedpunkter

EØSU:

· glæder sig over vedtagelsen af EU-strategien for den maritime industri, som er den første af sin slags for den maritime sektor
· glæder sig over forslaget om at oprette EU's Alliance for Industrielle Maritime Værdikæder og et maritimt industri- og havneråd på højt niveau. Alliancen skal dække hele den industrielle maritime værdikæde og inddrage skibsredere og arbejdstagerrepræsentanter som interessenter for at involvere dem så tidligt som muligt i beslutningstagningen
· glæder sig over strategiens mål om at styrke den europæiske maritime sektors konkurrenceevne, bæredygtighed og modstandsdygtighed som en strategisk søjle i EU's økonomi
· fremhæver den europæiske skibsfarts afgørende rolle med hensyn til at sikre energi, fødevarer og sikkerhed i forsyningskæden og understreger betydningen af at opretholde åbne markeder og sikre rimelige handelsvilkår baseret på gensidighed, samtidig med at protektionistiske foranstaltninger undgås
· EØSU støtter den vision, der udstikkes i strategien, om at konsolidere Europas globale lederskab inden for højteknologiske skibe, maritimt udstyr, teknologier og skibsfart for at positionere Europa som førende inden for nye segmenter og styrke dets industrielle position i strategiske segmenter.
· understreger betydningen af at sikre adgang til sikre, bæredygtige og økonomisk overkommelige skibsbrændstoffer, der kan produceres i store mængder og er i overensstemmelse med lovgivningen, i alle EU's havne og opfordrer Kommissionen til at indføre bindende forpligtelser for brændstofleverandører til at garantere forsyningen af brændstoffer, der opfylder kravene
· bakker fuldt ud op om opfordringen til, at indtægterne fra skibsfart under EU ETS og FuelEU Maritime skal geninvesteres i den maritime sektor, og støtter oprettelsen af en særlig finansieringsmekanisme til at fremskynde dekarboniseringen
· Desuden understreges behovet for at lette adgangen til konkurrencedygtig skibsfinansiering ved at mindske de lovgivningsmæssige begrænsninger, navnlig inden for rammerne af EU-klassificeringssystemet, og begrænse de administrative og økonomiske byrder, herunder for SMV'er
· fastholder, at der er behov for at lette adgangen til finansiering – både offentlig og privat – for at afhjælpe de nuværende vanskeligheder, som den maritime sektor står over for med hensyn til at få adgang til finansiering.
· støtter strategiens plan om at fremme en langsigtet pipeline af offentlige indkøbsaftaler for købere i EU/EØS og samtidig ruste den maritime fremstillingsindustri til at opfylde en sådan efterspørgsel
· fremhæver den rolle, som sektordialogudvalget (SSDC) spiller inden for søtransport, skibsbygning og skibsreparation med hensyn til at behandle arbejdsmarkedsmæssige, sociale og lovgivningsmæssige spørgsmål, herunder færdigheder, arbejdsvilkår og udvikling af arbejdsstyrken
· værdsætter, at der i strategien er fokus på adgang til færdigheder og kvalitetsjob, og støtter fuldt ud forslagene om at kortlægge kvalifikationsbehov, udvikle omskolings- og opkvalificeringsprogrammer, kortlægge maritime erhverv og støtte oprettelsen af et netværk af maritime videregående uddannelsesinstitutioner og erhvervsuddannelsescentre i hele EU
· opfordrer til, at EU-reglerne tilpasses den globale udvikling i IMO, når der er indgået en global aftale, da manglende tilpasning kan føre til lovgivningsmæssig fragmentering, dobbeltbetalinger for de samme udledninger og illoyal konkurrence, hvilket i sidste ende svækker både effektiviteten af klimaindsatsen og EU's skibsfarts globale konkurrenceevne.

